钦定古今图书集成/理学汇编/字学典/第047卷 > 《张绅法书通释》 > 《真书》
## 钦定古今图书集成/理学汇编/字学典/第047卷 > 《张绅法书通释》 > 《真书》

古无真书之称，后人谓之“正书。”“楷书”者，盖即隶书也。
但自锺繇之后，二王变体，世人谓之真书，执笔之际，
不知即是隶法，别为构体。流传既久，失其本原，乃至
日趋妩媚，恶俗之札，不可追改。今观欧颜而上，往往
皆从隶古，学者但不详察耳。吾衍《字原七辩》谓隶有
秦隶、汉隶，灼是至论。今当以晋人真书谓之“晋隶”，则
自然易晓矣。